സമാന്തര ഭാഗ്യക്കുറി വില്പന സംബന്ധിച്ച് പൊലീസിന്റെ മിന്നല് പരിശോധന ഒരാള് അറസ്റ്റില് വെള്ളരിക്കുണ്ട്: www.kasargodvartha.com 29.10.2021 മലയോര മേഖല കേന്ദ്രീകരിച്ചുകൊണ്ടുള്ള സമാന്തര ഭാഗ്യക്കുറി വില്പന സംബന്ധിച്ച് ശാലകളില് പൊലീസ് നടത്തിയ മിന്നല് പരിശോധനയില് ഒരാള് അറസ്റ്റില്. ബളാലില് ഭാഗ്യക്കുറിശാല നടത്തുന്ന വെള്ളരിക്കുണ്ട് പൊലീസ് സ്റ്റേഷന് പരിധിയിലെ പി ഷാജി 37 ആണ് അറസ്റ്റിലായത്.ഇയാളില് നിന്നും സമാന്തര ഭാഗ്യക്കുറി എഴുത്തിന്റെ രേഖകളും പണവും മൊബൈല് ഫോണും ലഭിച്ചതായി പൊലീസിന് പറഞ്ഞു. ഷാജിയെ കോടതിയില് ഹാജരാക്കും. വെള്ളരിക്കുണ്ട് ടൗണിലെ ലോടെറി സ്റ്റാളിലും പൊലീസ് പരിശോധന നടത്തിയിരുന്നു. വില്പനശാല ഉടമയെ പൊലീസ് കസ്റ്റഡിയില് എടുത്തുവെങ്കിലും അന്വേഷണത്തിന് ശേഷം വിട്ടയച്ചു.മലയോര മേഖല കേന്ദ്രീകരിച്ചു കൊണ്ട് ഒറ്റ നമ്ബര് ചൂതാട്ട സംഘം പ്രവര്ത്തിക്കുന്നുണ്ടെന്ന രഹസ്യാന്വേഷണ വിഭാഗത്തിന് ലഭിച്ച വിവരത്തിന്റെ അടിസ്ഥാനത്തില് ജില്ലാ പൊലീസ് മേധാവിയുടെ നിര്ദേശപ്രകാരമായിരുന്നു പൊലീസ് പരിശോധന. നേരത്തെ ഭീമനടി, രാജപുരം, ചിറ്റാരിക്കല് എന്നിവിടങ്ങളിലെ സമാന്തര ഭാഗ്യക്കുറിശാലകളില് പൊലീസ് പരിശോധന നടത്തിയിരുന്നു. സി ഐ, എന് ഒ സിബി, എസ് ഐ വിജയകുമാര്, എ എസ് ഐ, വേണു, സിവില് പൊലീസ് ഓഫീസര് നൗശാദ് എന്നിവരും പരിശോധനയില് പങ്കെടുത്തു.